Fákur stendur fyrir utanumhaldi sem hugsað er fyrir yngri kynslóðina sem stefnir á að keppa í vor , t.d. þá sem vilja reyna komast inn á Landsmót fyrir hönd Fáks . Er þetta því ætlað fyrir krakka í barna - , unglinga - og ungmennaflokki , þ.e. 10 - 21 árs á árinu . Fyrirkomulagið verður fjölbreytt og breytilegt . Stofnaður verður Facebook hópur fyrir þá sem hafa skráð sig fyrir 16. janúar og nánari fyrirkomulag verður kynnt þar . Aðalkennari hópsins verður Helga Una Björnsdóttir en henni til aðstoðar verður Hrafnhildur Helga Guðmundsdóttir , sem jafnframt verður með utanumhald um hópinn . Öllum fyrirspurnum skal beint til Hrafnhildar . Helga Una mun koma 1x í mánuði í janúar , febrúar og mars til að gefa krökkunum leiðbeiningar en verður svo 2 - 3x í apríl og maí , ásamt því að vera til staðar fyrir landsmótsúrtöku Fáks . Nánari dags - og tímasetningar verða kynntar í Facebookhópnum þegar skráning liggur ljós fyrir . Einnig munu drög að dagskrá vera kynnt . Boðið verður upp á fræðsluerindi , hittinga svo krakkarnir kynnist og auka námskeið , svo þetta er kjörið tækifæri til að komast að hjá góðum kennurum , með því að vera í hópnum . Verð fyrir utanumhaldið er 50.000 kr . Fleiri kennarar munu koma að þessu , sem eru þó aukalega við utanumhaldið . Krakkarnir þurfa því að skrá sig sérstaklega á það ( sem er opnað seinna ) . Til að mynda mun Hjörvar Ágústsson mun koma helgina 25. - 26. janúar . Bendum á að krakkarnir geta nýtt sér frístundastyrki til þess að greiða fyrir námskeiðið . Þeir sem hafa áhuga á því er bent að senda Einari framkvæmdastjóra Fáks póst þess efnis á skraning@fakur.is